Trajnimi (platforma)

Trajnimi është një platformë mësimore elektronike falas me themeluar në Kosovë, i cili ofron trajnime për programin e certifikimit të aftësive kompjuterike të European Computer Driving License ose ECDL. Platforma u krijua nga Kushtrim Xhakli në Institutin IPKO dhe u lançua në vitin 2007.  

 Historia 
Platforma përdoret si një mënyrë studimi autodidake dhe si burim mësimor nga edukatorët dhe audienca në përgjithësi pa pagesë.  Përmbajtja përdor planprogramin europian të Licencës së Drejtimit të Kompjuterit (ECDL). Trajnimi mori certifikimin zyrtar nga Fondacioni ECDL si platforma e parë arsimore e IT në gjuhën shqipe, në dispozicion për vendet shqipfolëse dhe diasporën. 

Para fillimit të platformës Trajnimi nuk kishte material trajnimi dixhital të TIK-ut në gjuhën shqipe dhe trajnimet ballë për ballë publiku i gjerë jo gjithmonë kishte mundësinë t’i përballonte financiarisht. Platforma e mësimit elektronik Trajnimi, filloi të zhvillohej në fund të vitit 2006 dhe u fut në funksion në qershor 2007. Platforma e mësimit online bazohet në Adobe Flash.

Pas lançimit, platforma u konsiderua si një thesar kombëtar nga kryeministri i Kosovës, dhe vitin e ardhshëm, ajo fitoi çmimin e praktikës më të mirë “Best Practice Award” nga Fondacioni ECDL. Fondacioni citoi platformën për miratimin e ECDL "si një mjet për të rritur punësueshmërinë". The Online Portal, Trajnimi.com, Boosting Computer Literacy . "IPKO Foundation" June 13, 2012.

 Edukimi online kombëtar në Kosovë 
Në vitin 2008, Instituti IPKO i dhuroi platformën Trajnimi Ministrisë së Arsimit, Shkencës dhe Teknologjisë së Kosovës me rreth 20,000 persona të regjistruar në kohën e transferimit të pronësisë. Në të njëjtin vit, Ministria e Arsimit, Shkencës dhe Teknologjisë së Kosovës e përfshiu platformën Trajnimi si një aktivitet TIK jashtë programit mësimor në kurrikulat e shkollave publike, ku mësuesit e IT-së do të përdornin platformën për t'u mësuar nxënësve informatikë dhe TIK. 

Disa universitete në Kosovë e kanë përdorur platformën Trajnimi si pjesë të planprogramit të tyre kurrikular duke përfshirë:

 Universiteti i Prishtinës Formular për SYLLABUS të Lëndës . "Fakulteti Ekonomik" October 13, 2013.
 Universiteti i Shkencave të Aplikuara në Ferizaj Formular për SYLLABUS të Lëndës . "University of Applied Sciences in Ferizaj" October 6, 2016.
 Kolegji Biznesi Informatika në Emergjenca. "Kolegji Biznesi" 2015-2016.
 Kolegji AAB Hyrje në Informatikë . "Kolegji AAB" 2015.
 Kolegji Riinvest IT për Biznes. "Kolegji Riinvest" 2018.
 Kolegji Pjetër Budi Study Program Custom and Freight Forwarding. "Kolegji Pjetër Budi" 2016.

 Çmimet 
Në vitin 2008 platforma mori çmimin "Çmimi i Praktikës më të Mirë" nga Fondacioni ECDL, gjatë takimit të saj vjetor në Vjenë, Austri për përpjekjet për promovimin e mësimit dixhital dhe rritjen e punësimit në Kosovë.   

 Ndërprerja e Adobe Flash 
Pas 14 viteve ne operim, me datën 31 Dhjetor 2020 çasja në platformën Trajnimi u bë e limituar. Adobe Flash vendos përfundimisht të ndërpres funksionalitetin në browserët modern të uebit.

Referime

 Lidhje të jashtme 


Kategoria:Edukimi në Kosovë
Kategoria:Edukimi në Shqipëri
Kategoria:Mësimdhënie